**Canolfan Ymchwil Canser Cymru (WCRC)**

**Galwad am Ddatganiadau o Ddiddordeb i fod yn aelodau o’r Pwyllgor Ymchwilwyr ar Ddechrau neu ar Ganol eu Gyrfa (EMCR)**

Mae [Canolfan Ymchwil Canser Cymru](https://walescancerresearchcentre.org/) yn gweithio gyda chleifion canser a phartneriaid eraill i ddatblygu a chyflawni rhagoriaeth ymchwil ledled Cymru. Rydyn ni wedi’n lleoli ym Mhrifysgol Caerdydd ac yn cael ein hariannu gan Ymchwil Iechyd a Gofal Cymru.

Mae'r WCRC wedi ymgymryd â chydlynu gweithgaredd ar weithredu Strategaeth Ymchwil Canser Cymru ([CReSt](https://walescancerresearchcentre.org/crest/)), yn ogystal â gweithgaredd craidd WCRC. Mae’r gwaith bellach yn canolbwyntio ar chwe thema ymchwil â blaenoriaeth CReSt:

* Oncoleg fecanistig a manwl-gywir
* Imiwno-oncoleg
* Radiotherapi
* Treialon clinigol ym maes canser
* Oncoleg gefnogol a lliniarol
* Dulliau atal canser y boblogaeth ar sail iechyd, canfod, gofal sylfaenol, ac ymchwil gwasanaeth iechyd.

Mae’r Rhwydwaith EMCR yn fan i ymchwilwyr ym maes canser yng Nghymru gysylltu â’i gilydd, er mwyn rhannu gwybodaeth a chyfleoedd dysgu ar draws sefydliadau.

**Cyfrifoldebau aelodau’r Pwyllgor EMCR**

* Cynrychioli a hyrwyddo anghenion EMCR, a nodi'r heriau a wynebwyd
* Cynorthwyo â datblygu rhaglen fentora’r EMCR yn y WCRC
* Trefnu digwyddiadau rhwydweithio, gweithdai a seminarau, a chymryd rhan ynddyn nhw.
* Cyfrannu at adolygu crynodebau posteri ar gyfer Cynhadledd y WCRC sy’n cael ei chynnal ym mis Mawrth 2024
* Cynorthwyo ag adolygu cynigion am gyllid a nodi/hyrwyddo cyfleoedd ariannu i EMCR, gan gynnwys cyllid sbarduno a dyfarniadau teithio
* Cefnogi amrywiaeth a chynhwysiant a mentrau o ran cydbwysedd bywyd a gwaith
* Cymryd rhan mewn gweithgareddau cynllunio datblygiad gyrfaol a rhaglenni ac adnoddau meithrin sgiliau
* Gwella gwelededd ac effaith ymchwil (allgymorth cyhoeddus)
* Cyfrannu syniadau a safbwyntiau newydd er mwyn gwella ymchwil canser yng Nghymru.

Drwy gymryd rhan yn y gweithgareddau hyn, byddech chi nid yn unig yn cyfrannu at nodau’r Pwyllgor EMCR, ond byddech chi hefyd yn meithrin sgiliau i dyfu eich rhwydwaith ac ennill dealltwriaeth ddyfnach o weithrediadau sefydliadol a all gefnogi a chryfhau eich gyrfa ym maes ymchwil canser.

**Rhagor o wybodaeth**

**Anfonwch eich datganiadau o ddiddordeb i** [**wcrc@caerdydd.ac.uk**](mailto:wcrc@cardiff.ac.uk) **erbyn 01/12/2024**

Dylai datganiadau o ddiddordeb gynnwys datganiad (dim mwy na 250 gair) yn amlinellu eich rôl bresennol, y ddealltwriaeth y gallech chi ei chynnig i’r grŵp, sut rydych chi’n meddwl y gallech chi gyfrannu’n sylweddol at y Pwyllgor EMCR.